paragraph_text: Radi se o manevarskim lokomotivama s trima pogonskim osovinama vezanima motkama i hidrauličnim prijenosnikom snage. U lokomotive serije HŽ 2133 ugrađen je četverotaktni dizelski motor izvedbe V s dvama cilindrima u zajedničkom bloku. Prijenosnik snage smješten je na stražnjemu lokomotivskom dijelu u postolju sanduka i sastoji se od hidrauličnoga mjenjača okretnoga momenta, mjenjača voznoga režima i mjenjača voznoga smjera.